title: Решение (ЕС) 2016/255 на Комисията от 23 февруари 2016 година за изменение на приложението към Паричното споразумение между Европейския съюз и града държава Ватикан

text:
               24.2.2016

               BG

               Официален вестник на Европейския съюз

               L 47/10

         РЕШЕНИЕ (ЕС) 2016/255 НА КОМИСИЯТА
   от 23 февруари 2016 година
   за изменение на приложението към Паричното споразумение между Европейския съюз и града държава Ватикан
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Като взе предвид Паричното споразумение между Европейския съюз и града държава Ватикан от 17 декември 2009 г., и по-специално член 8, параграф 3 от него,
   като има предвид, че:

               (1)

               Съгласно член 8, параграф 1 от Паричното споразумение между Европейския съюз и града държава Ватикан (наричано по-надолу „Паричното споразумение“) от града държава Ватикан се изисква да прилага правните актове и правилата на Съюза в областта на евробанкнотите и евромонетите, предотвратяването на изпирането на пари, предотвратяването на измамите и фалшифицирането на парични и непарични разплащателни средства, на медали и отличителни знаци, както и на изискванията за статистическо отчитане. Съответните актове и правила са изброени в приложението към Паричното споразумение.

               (2)

               Необходимо е Комисията ежегодно да изменя приложението към Паричното споразумение, за да се вземат предвид съответните нови правни актове и правила на Съюза и внесените изменения в съществуващите правни актове и правила.

               (3)

               Бяха приети няколко нови правни акта и правила на Съюза и няколко изменения в съществуващи правни актове, които трябва да бъдат добавени в приложението.

               (4)

               Поради това приложението към Паричното споразумение следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложението към Паричното споразумение между Европейския съюз и града държава Ватикан се заменя с текста в приложението към настоящото решение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Брюксел на 23 февруари 2016 година.

            За Комисията

            Председател

         Jean-Claude JUNCKER

      ПРИЛОЖЕНИЕ

            „ПРИЛОЖЕНИЕ

                        Правни разпоредби, които следва да бъдат изпълнени

                        Срок за прилагане

                        Предотвратяване на изпирането на пари

                        1

                           Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (ОВ L 309, 25.11.2005 г., стр. 15) (4)

                        31 декември 2010 г.

                        изменена със:

                        2

                        Директива 2008/20/ЕО на Европейския парламент и на Съвета от 11 март 2008 г. за изменение на Директива 2005/60/ЕО за предотвратяване използването на финансовата система за целите на изпирането на пари и финансирането на тероризъм по отношение на изпълнителните правомощия, предоставени на Комисията (ОВ L 76, 19.3.2008 г., стр. 46)

                        допълнена със:

                        3

                           Рамково решение 2001/500/ПВР на Съвета от 26 юни 2001 г. относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност (ОВ L 182, 5.7.2001 г., стр. 1)

                        4

                        Регламент (ЕО) № 1889/2005 на Европейския парламент и на Съвета от 26 октомври 2005 г. относно контрола на пари в брой, които се внасят и изнасят от Общността, (ОВ L 309, 25.11.2005 г., стр. 9)

                        5

                        Директива 2006/70/ЕО на Комисията от 1 август 2006 г. относно установяването на мерки за прилагане на Директива 2005/60/ЕО на Европейския парламент и на Съвета по отношение на определението „видни политически личности“ и техническите критерии за процедурите по опростена проверка на клиентите и за изключения поради финансова дейност на случайна или много ограничена база (ОВ L 214, 4.8.2006 г., стр. 29) (5)

                        6

                        Регламент (ЕО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи (ОВ L 345, 8.12.2006 г., стр. 1)

                        7

                           Директива 2014/42/ЕС на Европейския парламент и на Съвета от 3 април 2014 г. за обезпечаване и конфискация на средства и облаги от престъпна дейност в Европейския съюз (ОВ L 127, 29.4.2014 г., стр. 39)

                        31 декември 2016 г. (2)

                        8

                           Регламент (ЕС) 2015/847 на Европейския парламент и на Съвета от 20 май 2015 г. относно информацията, придружаваща преводите на средства, и за отмяна на Регламент (ЕО) № 1781/2006 (ОВ L 141, 5.6.2015 г., стр. 1)

                        31 декември 2017 г. (3)

                        9

                           Директива (ЕС) 2015/849 на Европейския парламент и на Съвета от 20 май 2015 г. за предотвратяване използването на финансовата система за целите на изпирането на пари и финансирането на тероризма, за изменение на Регламент (ЕС) № 648/2012 на Европейския парламент и на Съвета и за отмяна на Директива 2005/60/ЕО на Европейския парламент и на Съвета и на Директива 2006/70/ЕО на Комисията (ОВ L 141, 5.6.2015 г., стр. 73)

                        31 декември 2017 г. (3)

                        Предотвратяване на измамите и фалшифицирането

                        10

                           Рамково решение 2001/413/ПВР на Съвета от 28 май 2001 г. относно борбата с измамата и подправянето на платежни средства, различни от парите в брой (ОВ L 149, 2.6.2001 г., стр. 1)

                        31 декември 2010 г.

                        11

                           Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еврото срещу фалшифициране (ОВ L 181, 4.7.2001 г., стр. 6)

                        31 декември 2010 г.

                        изменен със:

                        12

                        Регламент (ЕО) № 44/2009 на Съвета от 18 декември 2008 г. за изменение на Регламент (ЕО) № 1338/2001 за определяне на необходимите мерки за защита на еврото срещу фалшифициране (ОВ L 17, 22.1.2009 г., стр. 1).

                        13

                           Регламент (ЕО) № 2182/2004 на Съвета от 6 декември 2004 г. относно медалите и символите, подобни на евромонети (ОВ L 373, 21.12.2004 г., стр. 1)

                        31 декември 2010 г.

                        изменен със:

                        14

                        Регламент (ЕО) № 46/2009 на Съвета от 18 декември 2008 г. за изменение на Регламент (ЕО) № 2182/2004 относно медалите и символите, подобни на евромонети (ОВ L 17, 22.1.2009 г., стр. 5)

                        15

                           Директива 2014/62/ЕС на Европейския парламент и на Съвета от 15 май 2014 г. относно защитата по наказателноправен ред на еврото и на другите парични знаци срещу подправяне и за замяна на Рамково решение 2000/383/ПВР на Съвета (ОВ L 151, 21.5.2014 г., стр. 1)

                        31 декември 2016 г. (2)

                        Правила за евробанкнотите и евромонетите

                        16

                           Заключения на Съвета от 23 ноември 1998 г. и от 5 ноември 2002 г. относно колекционерските монети

                        31 декември 2010 г.

                        17

                           Заключения на Съвета от 10 май 1999 г. относно системата за управление на качеството на евромонетите

                        31 декември 2010 г.

                        18

                           Съобщение 2001/C-318/03 на Комисията от 22 октомври 2001 г. относно защитата на авторското право на дизайна на общата лицева страна на евромонетите (C(2001) 600 окончателен) (ОВ C 318, 13.11.2001 г., стр. 3)

                        31 декември 2010 г.

                        19

                           Насоки ЕЦБ/2003/5 на Европейската централна банка от 20 март 2003 г. за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти (ОВ L 78, 25.3.2003 г., стр. 20)

                        31 декември 2010 г.

                        изменени със:

                        20

                        Насоки ЕЦБ/2013/11 на Европейската централна банка от 19 април 2013 г. за изменение на Насоки ЕЦБ/2003/5 за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти (ОВ L 118, 30.4.2013 г., стр. 43)

                        31 декември 2014 г. (1)

                        21

                           Решение ЕЦБ/2010/14 на Европейската централна банка от 16 септември 2010 г. относно проверките за истинност и годност и за връщането в обращение на евробанкноти (ОВ L 267, 9.10.2010 г., стр. 1)

                        31 декември 2012 г.

                        измененo със:

                        22

                           Решение ЕЦБ/2012/19 на Европейската централна банка от 7 септември 2012 г. (ОВ L 253, 20.9.2012 г., стр. 19)

                        31 декември 2013 г. (1)

                        23

                           Регламент (ЕС) № 1210/2010 на Европейския парламент и на Съвета от 15 декември 2010 г. относно установяване на истинността на евро монетите и обработката на негодни за употреба евро монети (ОВ L 339, 22.12.2010 г., стр. 1)

                        31 декември 2012 г.

                        24

                           Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети (ОВ L 201, 27.7.2012 г., стр. 135)

                        31 декември 2013 г. (1)

                        25

                           Решение ЕЦБ/2013/10 на Европейската централна банка от 19 април 2013 г. относно купюрите, спецификациите, възпроизвеждането, замяната и изтеглянето от обращение на евробанкноти (ОВ L 118, 30.4.2013 г., стр. 37)

                        31 декември 2014 г. (1)

                        26

                           Регламент (ЕС) № 729/2014 на Съвета от 24 юни 2014 г. относно купюрния строеж и техническите спецификации на разменните евромонети (преработен текст) (ОВ L 194, 2.7.2014 г., стр. 1)

                        31 декември 2013 г. (2)

               Раздел от приложението към Паричното споразумение в съответствие с ad hoc договореностите на Съвместния комитет по искане на Светия престол и града държава Ватикан относно включването на съответните правила, приложими за субектите, които извършват финансови дейности на професионална основа

                        Съответните части от следните правни инструменти

                        Срок за прилагане

                        27

                           Директива 86/635/ЕИО на Съвета от 8 декември 1986 г. относно годишните счетоводни отчети и консолидираните счетоводни отчети на банки и други финансови институции (ОВ L 372, 31.12.1986 г., стр. 1)

                        31 декември 2016 г. (2)

                        изменена със:

                        28

                        Директива 2001/65/ЕО на Европейския парламент и на Съвета от 27 септември 2001 г. (ОВ L 283, 27.10.2001 г., стр. 28)

                        29

                        Директива 2003/51/ЕО на Европейския парламент и на Съвета от 18 юни 2003 г. (ОВ L 178, 17.7.2003 г., стр. 16)

                        30

                        Директива 2006/46/ЕО на Европейския парламент и на Съвета от 14 юни 2006 г. (ОВ L 224, 16.8.2006 г., стр. 1)

                        31

                           Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338)

                        31 декември 2017 г. (2)

                        32

                           Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1)

                        31 декември 2017 г. (2)

                        изменен със:

                        33

                           Делегиран регламент (ЕС) 2015/62 на Комисията от 10 октомври 2014 г. за изменение на Регламент (ЕС) № 575/2013 на Европейския парламент и на Съвета във връзка с отношението на ливъридж (ОВ L 11, 17.1.2015 г., стр. 37)

                        31 декември 2017 г. (3)

                        допълнен със:

                        34

                        Делегиран регламент (ЕС) № 241/2014 на Комисията от 7 януари 2014 г. за допълване на Регламент (ЕС) № 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (ОВ L 74, 14.3.2014 г., стр. 8)

                        31 декември 2017 г. (3)

                        изменен със:

                        35

                        Делегиран регламент (ЕС) 2015/923 на Комисията от 11 март 2015 г. за изменение на Делегиран регламент (ЕС) № 241/2014 на Комисията за допълване на Регламент (ЕС) № 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (ОВ L 150, 17.6.2015 г., стр. 1)

                        31 декември 2017 г. (3)

                        36

                        Делегиран регламент (ЕС) 2015/61 на Комисията от 10 октомври 2014 г. за допълнение на Регламент (ЕС) № 575/2013 на Европейския парламент и на Съвета по отношение на изискването за ликвидно покритие за кредитните институции (ОВ L 11, 17.1.2015 г., стр. 1)

                        31 декември 2017 г. (3)

                        Законодателство в областта на събирането на статистическа информация

                        37

                           Насоки ЕЦБ/2013/24 на Европейската централна банка от 25 юли 2013 г. относно изискванията за статистическа отчетност на Европейската централна банка по отношение на тримесечните финансови сметки (ОВ L 2, 7.1.2014 г., стр. 34)

                        31 декември 2016 г. (2)

                        38

                           Регламент (ЕС) № 1071/2013 на Европейската централна банка от 24 септември 2013 г. относно баланса на сектор „Парично-финансови институции“ (ЕЦБ/2013/33) (ОВ L 297, 7.11.2013 г., стр. 1)

                        31 декември 2016 г. (2)

                        изменен със:

                        39

                        Регламент (ЕС) № 1375/2014 на Европейската централна банка от 10 декември 2014 г. за изменение на Регламент (ЕС) № 1071/2013 относно баланса на сектор „Парично-финансови институции“ (ЕЦБ/2013/33) (ЕЦБ/2014/51) (ОВ L 366, 20.12.2014 г., стр. 77)

                        40

                           Регламент (ЕС) № 1072/2013 на Европейската централна банка от 24 септември 2013 г. относно статистиката на лихвените проценти, прилагани от парично-финансовите институции (ЕЦБ/2013/34) (ОВ L 297, 7.11.2013 г., стр. 51)

                        31 декември 2016 г. (2)

                        изменен със:

                        41

                        Регламент (ЕС) № 756/2014 на Европейската централна банка от 8 юли 2014 г. за изменение на Регламент (ЕС) № 1072/2013 (ЕЦБ/2013/34) относно статистиката на лихвените проценти, прилагани от парично-финансовите институции (ЕЦБ/2014/30) (ОВ L 205, 12.7.2014 г., стр. 14)

                        42

                           Насоки ЕЦБ/2014/15 на Европейската централна банка от 4 април 2014 г. относно паричната и финансовата статистика (ОВ L 340, 26.11.2014 г., стр. 1)

                        31 декември 2016 г. (2)

                        изменени със:

                        43

                        Насоки (ЕС) 2015/571 на Европейската централна банка от 6 ноември 2014 г. за изменение на Насоки ЕЦБ/2014/15 относно паричната и финансовата статистика (EЦБ/2014/43) (ОВ L 93, 9.4.2015 г., стр. 82)

         (1)  Съвместният комитет, на своето заседание през 2013 г., постигна съгласие по тези срокове.

         (2)  Съвместният комитет, на своето заседание през 2014 г., постигна съгласие по тези срокове.

         (3)  Съвместният комитет, на своето заседание през 2015 г., постигна съгласие по тези срокове.

         (4)  Директива 2005/60/ЕО се отменя с Директива 2015/849/ЕС, но остава в приложението до срока, определен за транспонирането на Директива 2015/849/ЕС.

         (5)  Директива 2006/70/ЕО на Комисията е отменена с Директива 2015/849/ЕС, но остава в приложението до срока, определен за транспонирането на Директива 2015/849/ЕС.“


title: 2011/849/ОВППС: Решение EULEX/2/2011 на Комитета по политика и сигурност от 16 декември 2011 година за удължаване на мандата на ръководителя на мисията на Европейския съюз в областта на върховенството на закона в Косово, EULEX KOSOVO

text:
               17.12.2011

               BG

               Официален вестник на Европейския съюз

               L 335/85

         РЕШЕНИЕ EULEX/2/2011 НА КОМИТЕТА ПО ПОЛИТИКА И СИГУРНОСТ
   от 16 декември 2011 година
   за удължаване на мандата на ръководителя на мисията на Европейския съюз в областта на върховенството на закона в Косово (1), EULEX KOSOVO
   (2011/849/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз и по-специално член 38, трета алинея от него,
   като взе предвид Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (2), и по-специално член 12, параграф 2 от него,
   като има предвид, че:

               (1)

               В съответствие със Съвместно действие 2008/124/ОВППС Комитетът по политика и сигурност (КПС) е оправомощен, съгласно член 38 от Договора, да взема необходимите решения с цел упражняване на политически контрол и стратегическо ръководство на мисията на Европейския съюз в областта на върховенството на закона в Косово (EULEX KOSOVO), включително решението за назначаване на ръководител на мисията.

               (2)

               На 8 юни 2010 г. Съветът прие Решение 2010/322/ОВППС (3) за удължаване на срока на действие на EULEX KOSOVO до 14 юни 2012 г.

               (3)

               С Решение 2010/431/ОВППС (4), по предложение на върховния представител на Съюза по въпросите на външните работи и политиката на сигурност (ВП), КПС назначи г-н Xavier BOUT DE MARNHAC за ръководител на мисията EULEX KOSOVO, считано от 15 октомври 2010 г.

               (4)

               С Решение 2011/688/ОВППС (5) КПС удължи мандата на г-н Xavier BOUT DE MARNHAC като ръководител на мисията EULEX KOSOVO до 14 декември 2011 г.

               (5)

               На 9 декември 2011 г. ВП предложи мандатът на г-н Xavier BOUT DE MARNHAC като ръководител на мисията EULEX KOSOVO да бъде удължен до 14 юни 2012 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Xavier BOUT DE MARNHAC като ръководител на мисията EULEX KOSOVO се удължава до 14 юни 2012 г.
   Член 2
   Настоящото решение влиза в сила в деня на приемането му.
   Прилага се от 15 декември 2011 г.

      Съставено в Брюксел на 16 декември 2011 година.

            За Комитета по политика и сигурност

            Председател

         O. SKOOG

      (1)  Съгласно Резолюция 1244(1999) на Съвета за сигурност на Организацията на обединените нации.

      (2)  ОВ L 42, 16.2.2008 г., стр. 92.

      (3)  ОВ L 145, 11.6.2010 г., стр. 13.

      (4)  ОВ L 202, 4.8.2010 г., стр. 10.

      (5)  ОВ L 270, 15.10.2011 г., стр. 32.


title: 2013/276/ЕС: Решение на Европейския парламент и на Съвета от 21 май 2013 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/010 AT/Austria Tabak от Австрия)

text:
               12.6.2013

               BG

               Официален вестник на Европейския съюз

               L 160/11

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 21 май 2013 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/010 AT/Austria Tabak от Австрия)
   (2013/276/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               По отношение на заявления, подадени в периода 1 май 2009 г.—30 декември 2011 г., обхватът на ЕФПГ беше разширен, за да се включи подпомагането на работници, съкратени като пряка последица от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 20 декември 2011 г. Австрия подаде заявление за мобилизиране на ЕФПГ във връзка със съкращения в предприятието Austria Tabak GmbH и в 14 от доставчиците и производителите надолу по веригата и до 9 октомври 2012 г. представи допълнителна информация към него. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 3 941 999 EUR.

               (5)

               С оглед на горното ЕФПГ следва да бъде мобилизиран за предоставяне на финансово участие по заявлението, подадено от Австрия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2013 година се мобилизират средства от Европейския фонд за приспособяване към глобализацията за осигуряването на 3 941 999 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 21 май 2013 година.

            За Европейския парламент

            Председател

         M. SCHULZ

            За Съвета

            Председател

         L. CREIGHTON

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение (ЕС) 2015/2397 на Съвета от 16 декември 2015 година за назначаване на член от Испания и заместник-член от Испания в Комитета на регионите

text:
               18.12.2015

               BG

               Официален вестник на Европейския съюз

               L 332/144

         РЕШЕНИЕ (ЕС) 2015/2397 НА СЪВЕТА
   от 16 декември 2015 година
   за назначаване на член от Испания и заместник-член от Испания в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Paulino RIVERO BAUTE се освободи едно място за член на Комитета на регионите.

               (3)

               След изтичането на мандата на г-н Javier GONZALEZ ORTIZ се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за член:

                           —

                           D. Fernando CLAVIJO BATLLE, Presidente del Gobierno de Canarias;

                     и

               б)

               за заместник-член:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         Член 2
   Настоящото решение влиза в сила в деня на приемането му.

      Съставено в Брюксел на 16 декември 2015 година.

            За Съвета

            Председател

         C. DIESCHBOURG

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: 2010/317/ОВППС: Решение Atalanta/3/2010 на Комитета по политика и сигурност от 28 май 2010 година относно назначаването на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               10.6.2010

               BG

               Официален вестник на Европейския съюз

               L 142/9

         РЕШЕНИЕ ATALANTA/3/2010 НА КОМИТЕТА ПО ПОЛИТИКА И СИГУРНОСТ
   от 28 май 2010 година
   относно назначаването на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2010/317/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6, параграф 1 от него,
   като има предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващия операцията на ЕС.

               (2)

               Обединеното кралство предложи генерал-майор Buster HOWE да замени контраадмирал Peter HUDSON като командващ операцията на ЕС.

               (3)

               Военният комитет на ЕС подкрепя тази препоръка.

               (4)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Генерал-майор Buster HOWE се назначава за командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
   Член 2
   Настоящото решение влиза в сила на 14 юни 2010 г.

      Съставено в Брюксел на 28 май 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 301, 12.11.2008 г., стр. 33.


title: 2013/746/ЕС: Решение на Съвета от 10 декември 2013 година за изменение на Процедурния правилник на Съвета

text:
               12.12.2013

               BG

               Официален вестник на Европейския съюз

               L 333/77

         РЕШЕНИЕ НА СЪВЕТА
   от 10 декември 2013 година
   за изменение на Процедурния правилник на Съвета
   (2013/746/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за функционирането на Европейския съюз,
   като взе предвид член 2, параграф 2 от приложение III към Процедурния правилник на Съвета (1),
   като има предвид, че:

               (1)

               Член 3, параграф 3, първа и четвърта алинея от Протокол (№ 36) относно преходните разпоредби, приложен към Договора за Европейския съюз и Договора за функционирането на Европейския съюз, предвижда, че до 31 октомври 2014 г., когато Съветът приема акт, за който се изисква квалифицирано мнозинство, и ако член на Съвета поиска това, трябва се извърши проверка дали държавите членки, съставляващи това мнозинство, представляват най-малко 62 % от общото население на Съюза.

               (2)

               Този процент се изчислява съобразно данните за населението, които се съдържат в член 1 от приложение III към Процедурния правилник на Съвета („Процедурен правилник“).

               (3)

               Член 2, параграф 2 от приложение III към Процедурния правилник предвижда, че, считано от 1 януари на всяка година, Съветът трябва да актуализира данните, посочени в член 1 от това приложение, въз основа на данните, с които разполага Статистическата служба на Европейския съюз към 30 септември на предходната година.

               (4)

               Следователно Процедурният правилник следва да се измени съответно за периода от 1 януари 2014 г. до 31 октомври 2014 г.,

         ПРИЕ НАСТОЯЩОТО РЕШЕНИЕ:
   Член 1
   Член 1 от приложение III към Процедурния правилник се заменя със следното:

      „Член 1
      За целите на прилагането на член 16, параграф 5 от Договора за ЕС и на член 3, параграфи 3 и 4 от Протокол (№ 36) относно преходните разпоредби, общото население на всяка държава членка за периода от 1 януари 2014 г. до 31 октомври 2014 г. е следното:

                  Държава членка

                  Население
                  (× 1 000)

                  Германия

                  80 523,7

                  Франция

                  65 633,2

                  Обединено кралство

                  63 730,1

                  Италия

                  59 685,2

                  Испания

                  46 704,3

                  Полша

                  38 533,3

                  Румъния

                  20 057,5

                  Нидерландия

                  16 779,6

                  Белгия

                  11 161,6

                  Гърция

                  11 062,5

                  Чешка република

                  10 516,1

                  Португалия

                  10 487,3

                  Унгария

                  9 908,8

                  Швеция

                  9 555,9

                  Австрия

                  8 451,9

                  България

                  7 284,6

                  Дания

                  5 602,6

                  Финландия

                  5 426,7

                  Словакия

                  5 410,8

                  Ирландия

                  4 591,1

                  Хърватия

                  4 262,1

                  Литва

                  2 971,9

                  Словения

                  2 058,8

                  Латвия

                  2 023,8

                  Естония

                  1 324,8

                  Кипър

                  865,9

                  Люксембург

                  537,0

                  Малта

                  421,4

                  Общо

                  505 572,5

                  Праг (62 %)

                  313 455,0“.

   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 1 януари 2014 г.

      Съставено в Брюксел на 10 декември 2013 година.

            За Съвета

            Председател

         R. ŠADŽIUS

      (1)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение (ЕС) 2015/2088 на Съвета от 10 ноември 2015 година за определяне на позицията, която трябва да се заеме от името на Европейския съюз в съответните комитети на Икономическата комисия на ООН за Европа по отношение на предложенията за изменения на правила № 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 и 127 на ООН, предложението за ново правило на ООН във връзка с челния удар, предложенията за изменение на Консолидираната резолюция за конструкцията на превозните средства (R.E.3) и предложението за нова Обща резолюция № 2 (M.R.2) за определенията на силовото предаване на превозните средства

text:
               19.11.2015

               BG

               Официален вестник на Европейския съюз

               L 302/103

         РЕШЕНИЕ (ЕС) 2015/2088 НА СЪВЕТА
   от 10 ноември 2015 година
   за определяне на позицията, която трябва да се заеме от името на Европейския съюз в съответните комитети на Икономическата комисия на ООН за Европа по отношение на предложенията за изменения на правила № 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 и 127 на ООН, предложението за ново правило на ООН във връзка с челния удар, предложенията за изменение на Консолидираната резолюция за конструкцията на превозните средства (R.E.3) и предложението за нова Обща резолюция № 2 (M.R.2) за определенията на силовото предаване на превозните средства
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В съответствие с Решение 97/836/ЕО на Съвета (1) Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“).

               (2)

               В съответствие с Решение 2000/125/ЕО на Съвета (2) Съюзът се присъедини към Споразумението относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“).

               (3)

               С Директива 2007/46/ЕО на Европейския парламент и на Съвета (3) системите за одобряване в отделните държави членки бяха заменени с процедура на Съюза за одобряване и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН бяха включени в системата на ЕС за одобряване на типа като изисквания за одобряване на типа или като алтернативи на законодателството на Съюза. След приемането на посочената директива правилата на ООН във все по-голяма степен се включват в законодателството на Съюза в рамките на системата на ЕС за одобряване на типа.

               (4)

               Като се имат предвид натрупаният опит и техническото развитие, необходимо е да се адаптират с оглед на техническия напредък изискванията към някои елементи или характеристики, които са обхванати от правила № 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 и 127 на ООН, както и от Консолидираната резолюция за конструкцията на превозните средства (R.E.3).

               (5)

               За да се хармонизират съответните разпоредби за безопасност за одобрението на типа на моторните превозни средства, следва да се приеме новото правило на ООН във връзка с челния удар; за да се хармонизират определенията за силовото предаване на превозните средства, следва да бъде приета и нова Обща резолюция № 2 (M.R.2) за определенията за силовото предаване на превозните средства.

               (6)

               Поради това е необходимо да се определи позицията, която трябва да се заеме от името на Съюза в Административния комитет по Ревизираното споразумение от 1958 г. и в Изпълнителния комитет по Паралелното споразумение относно приемането на горепосочените актове на ООН,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Административния комитет по Ревизираното споразумение от 1958 г. и на Изпълнителния комитет по Паралелното споразумение на заседанието, което ще се проведе в периода от 9 до 13 ноември 2015 г., е да се гласува в подкрепа на предложенията, изброени в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).

      (2)  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

      (3)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

      ПРИЛОЖЕНИЕ

                  Предложение за допълнение 4 към серия изменения 04 на Правило № 12 (кормилен механизъм)

                  ECE/TRANS/WP.29/2015/92

                  Предложение за допълнение 6 към серия изменения 06 на Правило № 16 (обезопасителни колани)

                  ECE/TRANS/WP.29/2015/93

                  Предложение за допълнение 3 към серия изменения 03 на Правило № 26 (външни издатини)

                  ECE/TRANS/WP.29/2015/82

                  Предложение за серия изменения 01 на Правило № 39 (скоростомер и километражен брояч)

                  ECE/TRANS/WP.29/2015/83

                  Предложение за допълнение 10 към серия изменения 04 на Правило № 44 (системи за обезопасяване на деца)

                  ECE/TRANS/WP.29/2015/94

                  Предложение за допълнение 2 към серия изменения 04 на Правило № 46 (устройства за непряко виждане)

                  ECE/TRANS/WP.29/2015/84

                  Предложение за серия изменения 03 на Правило № 58 (задна нискоразположена защита)

                  ECE/TRANS/WP.29/2015/85

                  Предложение за допълнение 3 към Правило № 61 (външни издатини на товарни превозни средства)

                  ECE/TRANS/WP.29/2015/86

                  Предложение за поправка 1 към допълнение 8 към серия изменения 01 на Правило № 74 (монтиране на устройства за осветяване и светлинна сигнализация (мотопеди)

                  ECE/TRANS/WP.29/2015/79

                  Предложение за допълнение 11 към серия изменения 05 на Правило № 83 (емисии от превозни средства от категории M1 и N1)

                  ECE/TRANS/WP.29/2015/100

                  Предложение за допълнение 6 към серия изменения 06 на Правило № 83 (емисии от превозни средства от категории M1 и N1)

                  ECE/TRANS/WP.29/2015/101

                  Предложение за допълнение 7 към първоначалната версия на Правило № 85 (измерване на полезната мощност)

                  ECE/TRANS/WP.29/2015/102

                  Предложение за допълнение 6 към серия изменения 02 на Правило № 94 (челен удар)

                  ECE/TRANS/WP.29/2015/95

                  Предложение за серия изменения 03 на Правило № 94 (челен удар)

                  ECE/TRANS/WP.29/2015/96

                  Предложение за допълнение 5 към серия изменения 03 на Правило № 95 (страничен удар)

                  ECE/TRANS/WP.29/2015/97

                  Предложение за допълнение 8 към серия от изменения 01 на Правило № 97 (алармени системи на превозното средство)

                  ECE/TRANS/WP.29/2015/87

                  Предложение за допълнение 7 към серия от изменения 01 на Правило № 98 (фарове с газоразредни светлинни източници)

                  ECE/TRANS/WP.29/2015/80

                  Предложение за допълнение 11 към Правило № 99 (газоразредни светлинни източници)

                  ECE/TRANS/WP.29/2015/81

                  Предложение за допълнение 3 към серия от изменения 02 на Правило № 100 (превозни средства с електрическо силово предаване)

                  ECE/TRANS/WP.29/2015/98

                  Предложение за допълнение 6 към серия изменения 01 на Правило № 101 (емисии на CO2/разход на гориво)

                  ECE/TRANS/WP.29/2015/103

                  Предложение за допълнение 13 към Правило № 106 (гуми за селскостопански превозни средства)

                  ECE/TRANS/WP.29/2015/109

                  Предложение за допълнение 4 към серия изменения 06 на Правило № 107 (общи конструктивни характеристики на градски и междуградски автобуси)

                  ECE/TRANS/WP.29/2015/88

                  Предложение за допълнение 4 към серия изменения 05 на Правило № 107 (общи конструктивни характеристики на градски и междуградски автобуси)

                  ECE/TRANS/WP.29/2015/104

                  Предложение за допълнение 4 към серия изменения 01 на Правило № 110 (специални компоненти за СПГ/ВПГ)

                  ECE/TRANS/WP.29/2015/89

                  Предложение за допълнение 5 към Правило № 116 (алармени системи за превозни средства)

                  ECE/TRANS/WP.29/2015/91

                  Предложение за серия от изменения 02 на Правило № 127 (безопасност на пешеходците)

                  ECE/TRANS/WP.29/2015/99

                  Предложение за ново правило във връзка с челен удар с акцент върху системите за обезопасяване

                  ECE/TRANS/WP.29/2015/105

                  Предложение за серия изменения 01 към новото правило във връзка с челен удар с акцент върху системите за обезопасяване

                  ECE/TRANS/WP.29/2015/106

                  Предложение за изменения на Консолидираната резолюция за конструкцията на превозните средства (R.E.3)

                  ECE/TRANS/WP.29/2015/111

                  Предложение за нова Обща резолюция № 2 (М.R. 2) относно определенията на силовото предаване на превозното средство

                  ECE/TRANS/WP.29/2015/110


title: Решение на Съвета от 17 февруари 2017 година за подновяване на Управителния съвет на Европейския център за развитие на професионалното обучение

text:
               24.2.2017

               BG

               Официален вестник на Европейския съюз

               C 60/1

         РЕШЕНИЕ НА СЪВЕТА
   от 17 февруари 2017 година
   за подновяване на Управителния съвет на Европейския център за развитие на професионалното обучение
   (2017/C 60/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (1), и по-специално член 4 от него,
   като взе предвид представената от правителството на България кандидатура,
   като има предвид, че:

               (1)

               С решенията си от 14 юли 2015 г. (2) и 14 септември 2015 г. (3) Съветът назначи членовете на Управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г.

               (2)

               След оставката на г-жа Емилия ВЪЛЧОВСКА се освободи място за България за член на Управителния съвет на Центъра от категорията на представителите на правителствата.

               (3)

               Следва да бъдат назначени членове на Управителния съвет на посочения по-горе център за остатъка от настоящия мандат, който изтича на 17 септември 2018 г.,

         ПРИЕ НАСТОЯЩОТО РЕШЕНИЕ:
   Член 1
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:
   ПРЕДСТАВИТЕЛИ НА ПРАВИТЕЛСТВАТА:

               БЪЛГАРИЯ

               г-жа Мария ТОДОРОВА

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 17 февруари 2017 година.

            За Съвета

            Председател

         E. BARTOLO

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.

      (3)  ОВ C 305, 16.9.2015 г., стр. 2.


title: 2008/895/ОВППС: Решение BiH/14/2008 на Комитета по политика и сигурност от 21 ноември 2008 година за назначаване на командващ силите на ЕС за военната операция на Европейския съюз в Босна и Херцеговина

text:
               29.11.2008

               BG

               Официален вестник на Европейския съюз

               L 319/80

      РЕШЕНИЕ BiH/14/2008 НА КОМИТЕТА ПО ПОЛИТИКА И СИГУРНОСТ

   от 21 ноември 2008 година
   за назначаване на командващ силите на ЕС за военната операция на Европейския съюз в Босна и Херцеговина
   (2008/895/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6 от него,
   като има предвид, че:

               (1)

               Съгласно член 6 от Съвместно действие 2004/570/ОВППС, Съветът упълномощи Комитета по политика и сигурност (КПС) да взема по-нататъшни решения относно назначаването на командващ силите на Европейския съюз.

               (2)

               На 25 септември 2007 г. Комитетът по политика и сигурност прие Решение BiH/11/2007 (2) за назначаване на генерал-майор Ignacio MARTÍN VILLALAÍN за командващ силите на Европейския съюз за военната операция на Европейския съюз в Босна и Херцеговина.

               (3)

               Командващият операцията на Европейския съюз препоръча назначаването на генерал-майор Stefano CASTAGNOTTO за нов командващ силите на Европейския съюз за военната операция на Европейския съюз в Босна и Херцеговина.

               (4)

               Военният комитет на Европейския съюз подкрепи тази препоръка.

               (5)

               В съответствие с член 6 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в изготвянето и изпълнението на решения и действия на Европейския съюз, свързани с въпросите на отбраната.

               (6)

               На 12 и 13 декември 2002 г. Европейският съвет в Копенхаген прие декларация, в която се заявява, че така наречените договорености „Берлин плюс“ и тяхното изпълнение ще се прилагат само за онези държави-членки на ЕС, които също така са или членки на НАТО, или са страни по „Партньорство за мир“, и които следователно са сключили двустранни споразумения за сигурност с НАТО,

         РЕШИ:
   Член 1
   С настоящото генерал-майор Stefano CASTAGNOTTO се назначава за командващ силите на ЕС за военната операция на Европейския съюз в Босна и Херцеговина.
   Член 2
   Настоящото решение поражда действие на 4 декември 2008 г.

      Съставено в Брюксел на 21 ноември 2008 година.

            За Комитета по политика и сигурност

            Председател

         C. ROGER

      (1)  ОВ L 252, 28.7.2004 г., стр. 10.

      (2)  ОВ L 288, 6.11.2007 г., стр. 60.


title: Решение (ЕС) 2017/418 на Съвета от 28 февруари 2017 година за сключване от името на Европейския съюз на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него

text:
               10.3.2017

               BG

               Официален вестник на Европейския съюз

               L 64/1

         РЕШЕНИЕ (ЕС) 2017/418 НА СЪВЕТА
   от 28 февруари 2017 година
   за сключване от името на Европейския съюз на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а), подточка v) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Съюзът и правителството на островите Кук договориха подлежащо на подновяване с мълчаливо съгласие Споразумение за партньорство в областта на устойчивото рибарство („споразумението“) за период от пет години и протокол за прилагането към него („протоколът“), с които на корабите на Съюза се предоставят възможности за риболов във водите, над които островите Кук упражняват своя суверенитет или юрисдикция в областта на рибарството.

               (2)

               Споразумението и протоколът бяха подписани в съответствие с Решение (ЕС) 2016/776 на Съвета (2) и се прилагат временно от 14 октомври 2016 г.

               (3)

               Със споразумението се създава съвместен комитет, който отговаря за наблюдение на изпълнението, тълкуването и прилагането на споразумението. Освен това съвместният комитет може да одобрява определени изменения на протокола. За да се улесни одобряването на такива изменения, е целесъобразно на Комисията да се дадат правомощия, при спазване на определени условия, да одобрява измененията по опростена процедура.

               (4)

               Споразумението и протоколът следва да бъдат одобрени,

         ПРИЕ НАСТОЯЩОТО РЕШЕНИЕ:
   Член 1
   Одобряват се от името на Съюза Споразумението за партньорство в областта на устойчивото рибарство между Европейския съюз и правителството на островите Кук и протоколът за прилагане към него.
   Член 2
   Председателят на Съвета извършва от името на Съюза унотификациите, предвидени в член 17 от споразумението и в член 13 от протокола (3).
   Член 3
   При спазване на разпоредбите и условията, посочени в приложението към настоящото решение, Комисията е оправомощена да одобрява от името на Съюза измененията на протокола в рамките на съвместния комитет.
   Член 4
   Настоящото решение влиза в сила в деня на приемането му.

      Съставено в Брюксел на 28 февруари 2017 година.

            За Съвета

            Председател

         J. HERRERA

      (1)  Одобрение от 14 февруари 2017 г. (все още непубликувано в Официален вестник).

      (2)  Решение (ЕС) 2016/776 на Съвета от 29 април 2016 година за подписване от името на Европейския съюз и за времено прилагане на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него (ОВ L 131, 20.5.2016 г., стр. 1).

      (3)  Датата на влизане в сила на споразумението и протокола ще бъдe публикувана в Официален вестник на Европейския съюз от генералния секретариат на Съвета.

      ПРИЛОЖЕНИЕ

         Обхват на правомощията и процедура за определяне на позицията на Съюза в рамките на съвместния комитет

                  1)

                  Комисията се упълномощава да води преговори с правителството на островите Кук и, когато е целесъобразно и при спазване на точка 3 от настоящото приложение, да одобрява изменения на протокола по отношение на следните въпроси:

                              а)

                              преразглеждане на възможностите за риболов и вследствие на това на съответното финансово участие, в съответствие с член 5 и член 6, параграф 3, буква а) от споразумението и членове 5 и 6 от протокола;

                              б)

                              решение относно реда и условията за секторната подкрепа в съответствие с член 6, параграф 3, буква б) от споразумението и член 3 от протокола;

                              в)

                              техническите условия и правила, съгласно който корабите на Съюза извършват своите риболовни дейности в съответствие с член 6, параграф 3, буква в) от споразумението и членове 4 и 6 от протокола.

                  2)

                  В рамките на съвместния комитет, създаден съгласно споразумението, Съюзът:

                              а)

                              действа в съответствие с целите на Съюза в рамките на общата политика в областта на рибарството;

                              б)

                              се съобразява със заключенията на Съвета от 19 март 2012 г. във връзка със Съобщението относно външното измерение на общата политика в областта на рибарството;

                              в)

                              насърчава позиции, които следват съответните правила, приети от регионалните организации за управление на рибарството и в контекста на съвместното управление от страна на крайбрежните държави.

                  3)

                  Когато се предвижда на заседание на съвместния комитет да бъде прието решение за изменения в протокола съгласно точка 1, се предприемат необходимите мерки, така че позицията, която ще бъде изразена от името на Съюза, да отчита най-актуалната статистическа, биологична и друга информация от значение, която е изпратена на Комисията.
                  За тази цел и въз основа на тази информация службите на Комисията представят на Съвета или на неговите подготвителни органи за разглеждане или одобряване, достатъчно време преди съответното заседание на съвместния комитет, документ, в който са изложени елементите на предложената позиция на Съюза.
                  По отношение на въпросите, посочени в точка 1, буква а), за одобряване от Съвета на предложената позиция на Съюза се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен ако определен брой държави членки, представляващи блокиращо малцинство, се противопоставят на това по време на заседание на подготвителния орган на Съвета или в срок от 20 дни от получаването на подготвителния документ, в зависимост от това кое от двете събития настъпи по-рано. При такова възражение въпросът се отнася до Съвета.
                  Ако в хода на по-нататъшни заседания, включително на място, не е възможно да се постигне съгласие за това позицията на Съюза да бъде съобразена с новите елементи, въпросът се отнася до Съвета или до подготвителните му органи.

                  4)

                  Комисията се приканва да предприеме своевременно необходимите мерки в отговор на решението на съвместния комитет, включително, по целесъобразност, публикуване на съответното решение в Официален вестник на Европейския съюз и представяне на евентуални предложения, необходими за изпълнение на това решение.


title: Решение на Съвета от 12 юни 2006 година за изменение на Решение 1999/70/ЕО относно външните одитори на Банката на Франция

text:
Важна правна забележка

|

32006D0476

Официален вестник n° L 188 , 11/07/2006 стр. 0007 - 0008 Официален вестник n° L 076 , 16/03/2007 стр. 0043 - 0044

		20060612Решение на Съветаот 12 юни 2006 годиназа изменение на Решение 1999/70/ЕО относно външните одитори на Банката на Франция(2006/476/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Протокола за устава на европейската система на централните банки и на Европейската централна банка, приложен към Договора за създаване на Европейската общност, и по-специално член 27, параграф 1 от него,като взе предвид Решение 1999/70/ЕО на Съвета от 25 януари 1999 г. относно външните одитори на националните централни банки [1],като взе предвид Препоръка ЕЦБ/2006/5 на Европейската централна банка от 13 април 2006 г. до Съвета на Европейския съюз относно външните одитори на Банката на Франция [2],като има предвид, че:(1) Съгласно член 27, параграф 1 от Протокола за устава на европейската система на централните банки и на Европейската централна банка (наричана по-долу "ЕЦБ") сметките на ЕЦБ и на националните централни банки в Еуросистемата следва да се одитират от независими външни одитори, препоръчани от Управителния съвет на ЕЦБ и одобрени от Съвета на Европейския съюз.(2) Съгласно член L.142-6 от Френския паричен и финансов кодекс Генералният съвет на Банката на Франция назначава двама задължителни одитори, на които се поверява одитирането на сметките на Банката на Франция. Съгласно член L.823-1 от Френския търговски кодекс се назначава заместник-одитор, който да замести назначените одитори в случай на отказ, невъзможност да изпълняват задълженията си, оставка или смърт.(3) Мандатът на настоящите външни одитори на Банката на Франция ще приключи след одита за финансовата 2005 година. Затова е необходимо да се назначат външни одитори от финансовата 2006 година.(4) Банката на Франция избра "Deloitte & Associés" и "Mazars & Guerard" за външни одитори и "KPMG S.A." за заместник-одитор за финансовите години за периода 2006 г.—2011 г. съгласно правилата за възлагане на обществени поръчки, а ЕЦБ смята, че те отговарят на необходимите изисквания за назначаване.(5) ЕЦБ смята, че избраните от Банката на Франция външни одитори отговарят на необходимите изисквания за назначаване и поради това Управителният съвет на ЕЦБ препоръчва "Deloitte & Associés" и "Mazars & Guerard" да бъдат назначени съвместно за външни одитори, а "KPMG S.A." да бъде назначен за заместник-одитор за финансовите години за периода 2006 г.—2011 г.(6) Следователно е уместно да се приеме препоръката на Управителния съвет на ЕЦБ и съответно да се измени Решение 1999/70/ЕО на Съвета,РЕШИ:Член 1Член 1, параграф 4 от Решение 1999/70/ЕО се заменя със следния текст:"4. "Deloitte & Associés" и "Mazars & Guerard" с настоящото се одобряват съвместно за външни одитори на Банката на Франция за финансовите години за периода 2006 г.—2011 г."KPMG S.A". с настоящото се одобрява за заместник-одитор за финансовите години за периода 2006 г.—2011 г."Член 2Настоящото решение се нотифицира на Европейската централна банка.Член 3Настоящото решение се публикува в "Официален вестник на Европейския съюз".Съставено в Люксембург на 12 юни 2006 година.За СъветаПредседателU. Plassnik[1] ОВ L 22, 29.1.1999 г., стр. 69. Решение, последно изменено с Решение 2006/212/ЕО (ОВ L 79, 16.3.2006 г., стр. 25).[2] ОВ С 98, 26.4.2006 г., стр. 25.--------------------------------------------------


title: 2014/953/ЕС: Решение на Съвета от 4 декември 2014 година за подписването от името на Европейския съюз и временното прилагане на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“ , и за регулирането на участието на Конфедерация Швейцария в дейностите на ITER, извършвани от „Fusion for Energy“

text:
               30.12.2014

               BG

               Официален вестник на Европейския съюз

               L 370/1

         РЕШЕНИЕ НА СЪВЕТА
   от 4 декември 2014 година
   за подписването от името на Европейския съюз и временното прилагане на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for Energy“

      (2014/953/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 15 ноември 2013 г. Съветът упълномощи Комисията да започне преговори от името на Съюза и Европейската общност за атомна енергия с Конфедерация Швейцария с цел сключване на споразумение за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации (2014—2020 г.) и програмата за изследвания и обучение на Европейската общност за атомна енергия (2014—2018 г.), допълваща „Хоризонт 2020“, и за регулирането на участието на Конфедерация Швейцария в проекта ITER за 2014—2020 г.

               (2)

               Преговорите приключиха успешно и споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for Energy“ („споразумението“) следва да бъде подписано и временно прилагано до приключване на процедурите по сключването му.

               (3)

               Сключването на споразумението е предмет на отделна процедура по отношение въпросите, попадащи в обхвата на Договора за създаване на Европейската общност за атомна енергия.

               (4)

               С цел юридическите лица от Конфедерация Швейцария да се третират като юридически лица от асоциирана държава в дейностите по „Хоризонт 2020“, чийто срок е последното тримесечие на 2014 г., и по-специално при покани за представяне на предложения в рамките на конкретната цел „Разпространяване на високите научни постижения и разширяване на участието“, споразумението следва временно да се прилага, считано от 15 септември 2014 г.,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ — рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for Energy“, се одобрява от името на Европейския съюз, при условие че споразумението бъде сключено на по-късна дата.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението от името на Съюза.
   Член 3
   Споразумението се прилага временно, считано от 15 септември 2014 г., в съответствие с член 15 от споразумението, до приключване на процедурите по сключването му.
   Член 4
   Настоящото решение влиза в сила от датата на приемането му.

      Съставено в Брюксел на 4 декември 2014 година.

            За Съвета

            Председател

         S. GOZI


title: Решение на Съвета от 26 юни 2001 година относно присъединяването на Европейската общност към Регламент № 106 на Икономическата комисия за Европа на Организацията на обединените нации относно одобрението на пневматичните гуми за селскостопански превозни средства и техните ремаркета

text:
Важна правна забележка

|

32001D0508

Официален вестник n° L 183 , 06/07/2001 стр. 0036 - 0036 специално чешко издание глава 11 том 38 стр. 41  - 41 специално испанско издание глава 11 том 38 стр. 41  - 41 специално унгарско издание глава 11 том 38 стр. 41  - 41 специално литвийско издание глава 11 том 38 стр. 41  - 41 LV.ES глава 11 том 38 стр. 41  - 41 MT.ES глава 11 том 38 стр. 41  - 41 PL.ES глава 11 том 38 стр. 41  - 41 SK.ES глава 11 том 38 стр. 41  - 41 специално словенско издание глава 11 том 38 стр. 41  - 41

		20010626Решение на Съветаот 26 юни 2001 годинаотносно присъединяването на Европейската общност към Регламент № 106 на Икономическата комисия за Европа на Организацията на обединените нации относно одобрението на пневматичните гуми за селскостопански превозни средства и техните ремаркета(2001/508/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение № 97/836/ЕО на Съвета от 27 ноември 1997 г. с оглед присъединяване от страна на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или използват на колесните превозни средства, и условията за взаимно признаване на одобренията, предоставени въз основа на тези предписания ("Ревизирано споразумение от 1958 г.") [1], и по-специално член 3, параграф 3 и второ тире от параграф 2 на член 4, от него,като взе предвид предложението на Комисията [2],като взе предвид съгласието на Европейския парламент [3],като има предвид, че:(1) Стандартните изисквания на Регламент № 106 на Икономическата комисия за Европа Организацията на обединените нации относно одобрението на пневматичните гуми за селскостопански автомобилни превозни средства и техните ремаркета са предназначени за премахване на техническите бариери за търговия с моторни превозни средства между договарящите страни по отношение на гуми и осигуряват високо равнище на безопасност и опазване на околната среда.(2) Регламент № 106 е нотифициран на договарящите страни и е влязъл в сила по отношение на всички договарящи страни, които не са връчили съобщение за свое несъгласие до датата, или датите, определени в него като регламент, приложен към Ревизираното споразумение от 1958 г.(3) Регламент № 106 следва да бъде инкорпориран в системата за одобрение от Общността за селскостопански и горски трактори и следва да бъде добавен към действащото законодателство на Общността,РЕШИ:Член единственЕвропейската общност се присъединява към Регламент № 106 на Икономическата комисия за Европа на Организацията на обединените нации относно одобрението на пневматичните гуми за селскостопански превозни средства и техните ремаркета.Текстът на регламента е приложен към настоящото решение [4].Съставено в Люксембург на 26 юни 2001 година.За СъветаПредседателT. Östros[1] ОВ L 346, 17.12.1997 г., стр. 78.[2] ОВ С 274 Е, 26.9.2000 г., стр. 34.[3] Становище от 15 май 2001 г. (все още непубликувано в Официален вестник).[4] Настоящият регламент ще бъде публикуван в Официален вестник.--------------------------------------------------


title: Решение (ЕС) 2016/455 на Съвета от 22 март 2016 година за разрешаване на започването на преговори от името на Европейския съюз по елементите на проект на текст на международен правно обвързващ инструмент в рамките на Конвенцията на ООН по морско право за опазването и устойчивото използване на морското биологично разнообразие на зоните, разположени извън националните юрисдикции

text:
               30.3.2016

               BG

               Официален вестник на Европейския съюз

               L 79/32

         РЕШЕНИЕ (ЕС) 2016/455 НА СЪВЕТА
   от 22 март 2016 година
   за разрешаване на започването на преговори от името на Европейския съюз по елементите на проект на текст на международен правно обвързващ инструмент в рамките на Конвенцията на ООН по морско право за опазването и устойчивото използване на морското биологично разнообразие на зоните, разположени извън националните юрисдикции
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграфи 3 и 4 от него,
   като взе предвид препоръката на Европейската комисия,
   като има предвид, че:

               (1)

               С Решение 98/392/ЕО на Съвета (1) Съюзът сключи официално Конвенцията на Организацията на обединените нации по морско право (UNCLOS) във връзка с въпросите, регулирани от UNCLOS, компетентността по отношение на които е била прехвърлена на Съюза от неговите държави членки, като Съюзът е единствената към настоящия момент „международна организация“, която е страна по тази конвенция по смисъла на член 305, параграф 1, буква е) от UNCLOS и член 1 от приложение IX към нея.

               (2)

               Като страна по UNCLOS Съюзът, наред с неговите държави членки, участва в рамките на неформалната отворена работна група ad hoc на ООН („работната група“) с цел да проучи въпросите, свързани с опазването и устойчивото използване на морското биологично разнообразие на зоните, разположени извън националните юрисдикции. На последното заседание на работната група беше препоръчано, че следва да се разработи международен правно обвързващ инструмент в рамките на UNCLOS за опазването и устойчивото използване на морското биологично разнообразие на зоните, разположени извън националните юрисдикции („инструментът“).

               (3)

               В резултат на препоръките, приети от работната група на 23 януари 2015 г., на 19 юни 2015 г. Общото събрание на ООН прие Резолюция 69/292, в която се предвижда, че преди да се свика междуправителствена конференция, се създава подготвителен комитет, отворен за всички държави — членки на ООН, за членове на специализирани агенции и за страни по UNCLOS, чиято мисия е да представи на Общото събрание на ООН препоръки по същество относно елементите на проектоинструмента. Подготвителният комитет ще започне работата си през 2016 г., а до края на 2017 г. ще докладва за своя напредък на Общото събрание, което ще вземе решение за свикването и началната дата на междуправителствена конференция, която да разгледа препоръките на подготвителния комитет относно елементите и да разработи текста на международен правно обвързващ инструмент в рамките на UNCLOS.

               (4)

               Съюзът и неговите държави членки са страни по UNCLOS. Наред с държавите членки Съюзът следва да участва в преговорите по елементите на проектоинструмента, които предстои да бъдат разработени от подготвителния комитет. Правата на участие на Съюза по отношение на заседанията на този комитет попадат в обхвата на точка 1, буква й) от Резолюция 69/292.

               (5)

               Настоящото решение за започване на преговори и указанията за водене на преговори към него може да бъдат последвани, на по-късен етап, от допълнително решение с указания за водене на преговори за участието в междуправителствена конференция.

               (6)

               Въпросите, обхванати от преговорите, биха могли да попаднат в областите на компетентност на Съюза, както и в областите на компетентност на държавите членки,

         ПРИЕ НАСТОЯЩОТО РЕШЕНИЕ:
   Член 1
   Комисията се оправомощава да води преговори, от името на Съюза, във връзка с въпросите, които попадат в областите на компетентност на Съюза и по отношение на които Съюзът е приел правила, по елементите на проект на текст на международен правно обвързващ инструмент в рамките на Конвенцията на ООН по морско право за опазването и устойчивото използване на морското биологично разнообразие на зоните, разположени извън националните юрисдикции, на заседанията на подготвителния комитет на ООН, създаден съгласно Резолюция 69/292 на Общото събрание на ООН.
   Член 2
   Комисията провежда преговорите от името на Съюза, във връзка с въпросите, които попадат в областите на компетентност на Съюза и по отношение на които Съюзът е приел правила, в съответствие с указанията за водене на преговори, посочени в приложението към настоящото решение. Указанията за водене на преговори не могат да се тълкуват като засягащи по някакъв начин съответните области на компетентност на Съюза и на държавите членки.
   Член 3
   Комисията провежда тези преговори, като се консултира с определения в настоящото решение специален комитет. Специалният комитет е работна група „Морско право“ (COMAR).
   Член 4
   Доколкото предметът на преговорите попада в областта на компетентност както на Съюза, така и на неговите държави членки, Комисията и държавите членки следва да си сътрудничат тясно по време на преговорния процес, за да се гарантира единството в международното представяне на Съюза и неговите държави членки.
   Член 5
   Адресат на настоящото решение е Комисията.

      Съставено в Брюксел на 22 март 2016 година.

            За Съвета

            Председател

         A.G. KOENDERS

      (1)  Решение 98/392/ЕО на Съвета от 23 март 1998 г. за сключване от Европейската общност на Конвенция на Организацията на обединените нации по морско право от 10 декември 1982 г. и на Споразумението от 28 юли 1994 г. по отношение прилагането на част ХI от Конвенцията (ОВ L 179, 23.6.1998 г., стр. 1).


title: Решение (ОВППС) 2015/143 на Съвета от 29 януари 2015 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна

text:
                  30.1.2015

                  BG

                  Официален вестник на Европейския съюз

                  L 24/16

         РЕШЕНИЕ (ОВППС) 2015/143 НА СЪВЕТА
         от 29 януари 2015 година
         за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид Решение 2014/119/ОВППС на Съвета от 5 март 2014 г. относно ограничителни мерки, насочени срещу определени лица, образувания и органи с оглед на ситуацията в Украйна (1),
         като има предвид, че:

                     (1)

                     На 5 март 2014 г. Съветът прие Решение 2014/119/ОВППС.

                     (2)

                     Следва да бъдат изяснени критериите за замразяване на средства по отношение на лица, отговорни за присвояването на финансови средства на украинската държава.

                     (3)

                     Поради това Решение 2014/119/ОВППС следва да бъде съответно изменено,

               ПРИЕ НАСТОЯЩОТО РЕШЕНИЕ:

            Член 1
            Член 1, параграф 1 от Решение 2014/119/ОВППС се заменя със следното:

                  „1.   Замразяват се всички финансови средства и икономически ресурси, принадлежащи на, притежавани, държани или контролирани от лица, за които е установено, че са отговорни за присвояване на финансови средства на украинската държава, и от лица, отговорни за нарушения на правата на човека, и от физически и юридически лица, образувания или органи, свързани с тях, така както са посочени в списъка в приложението.
                  За целите на настоящото решение лица, за които е установено, че са отговорни за присвояване на финансови средства на украинската държава, включват лица, по отношение на които украинските органи провеждат разследване:

                              a)

                              за присвояване на украински публични финансови средства или активи или за съучастие в подобно деяние; или

                              б)

                              за злоупотреба със служебно положение от страна на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства или активи, или за съучастие в подобно деяние.“

            Член 2
            Настоящото решение влиза в сила в деня след публикуването му в Официален вестник на Европейския съюз.

            Съставено в Брюксел на 29 януари 2015 година.

                  За Съвета

                  Председател

               F. MOGHERINI

            (1)  ОВ L 66, 6.3.2014 г., стр. 26.


title: Решение (ЕС) 2016/1233 на Съвета от 26 юли 2016 година за назначаване на един член и един заместник-член, предложени от Република Кипър, в Комитета на регионите

text:
               28.7.2016

               BG

               Официален вестник на Европейския съюз

               L 202/41

         РЕШЕНИЕ (ЕС) 2016/1233 НА СЪВЕТА
   от 26 юли 2016 година
   за назначаване на един член и един заместник-член, предложени от Република Кипър, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Кипър,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Georgios GEORGIOU се освободи едно място за член на Комитета на регионите.

               (3)

               С назначаването на г-н Kyriakos CHATZITTOFIS за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за член:

                           —

                           г-н Kyriakos CHATZITTOFIS, Mayor of Agios Athanasios,

                     и

               б)

               за заместник-член:

                           —

                           г-н Stavros YEROLATSITES, Municipal Councilor, Strovolos Municipality.

         Член 2
   Настоящото решение влиза в сила в деня на приемането му.

      Съставено в Брюксел на 26 юли 2016 година.

            За Съвета

            Председател

         M. LAJČÁK

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2008/604/ЕО: Решение на Комисията от 22 юли 2008 година относно назначаването на членове на експертната група по трафика на хора

text:
               23.7.2008

               BG

               Официален вестник на Европейския съюз

               L 194/12

      РЕШЕНИЕ НА КОМИСИЯТА

   от 22 юли 2008 година
   относно назначаването на членове на експертната група по трафика на хора
   (2008/604/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2007/675/ЕО на Комисията от 17 октомври 2007 г. за създаване на експертна група по трафика на хора (1), и по-специално член 3 от него,
   като има предвид че:

               (1)

               Експертната група следва да бъде съставена от 21 членове.

               (2)

               Членовете на експертната група следва да бъдат назначени от специалисти с познания и опит в борбата срещу трафика на хора, включително по отношение на трудовото ѝ измерение.

               (3)

               Най-много 11 членове, идващи от администрациите на държавите-членки, следва да бъдат назначени от Комисията по предложение на държавите-членки.

               (4)

               Най-много петима членове, идващи от междуправителствени, международни и неправителствени организации, действащи на европейско равнище, най-много четирима членове, идващи от асоциации на социални партньори и работодатели, действащи на европейско равнище, и най-много двама членове, избрани измежду лица с опит, придобит от академични научни изследвания, следва да бъдат назначени от Комисията измежду тези лица, които са отговорили на поканата за представяне на кандидатури.

               (5)

               Поради това на 19.1.2008 г. Комисията публикува покана за представяне на кандидатури с цел да се подберат кандидати за съставяне на експертната група (2).

               (6)

               Комисията проведе процедура за подбор измежду получените кандидатури. При оценяване на кандидатурите Комисията взе предвид критериите, посочени в поканата за представяне на кандидатури, и по-специално в точка 2 от нея.

               (7)

               Препоръчително е експертната група да включи четирима допълнителни членове, идващи от междуправителствени, международни и неправителствени организации, действащи на европейско равнище, за да се компенсира липсата на кандидатури, получени от асоциации на социални партньори и работодатели, действащи на европейско равнище, така че да може да се осигури равномерно тематично и географско представителство и да се попълни бройката на всички първоначално предвидени двадесет и един членове.

               (8)

               Един от членовете на групата бе назначен от Европол,

         ПРИЕ НАСТОЯЩОТО РЕШЕНИЕ:
   Член 1
   Решение 2007/675/ЕО се изменя, както следва:
   Член 3, параграф 2, буква б) се заменя със следния текст:

               „б)

               междуправителствени, международни и неправителствени организации, действащи на европейско равнище, с документирано доказани познания и опит в областта на трафика на хора (до 9 членове).“.

         Член 2
   Комисията назначава следните лица за членове на експертната група по трафика на хора:

               1.

               Членове, назначени в съответствие с член 3, параграф 2, буква а) от Решение 2007/675/ЕО на Комисията:

                           г-н Jan AUSTAD,

                           г-н Sandi ČURIN,

                           г-жа Rita THEODOROU SUPERMAN,

                           г-н Luís GOUVEIA,

                           г-жа Jelena KAMINSKA,

                           г-н Glynn RANKIN,

                           г-жа Bärbel Heide UHL,

                           г-н Floris VAN DIJK,

                           г-жа Kajsa WAHLBERG.

               2.

               Членове, назначени в съответствие с член 3, параграф 2, буква б) от Решение 2007/675/ЕО на Комисията, изменено с настоящото решение:

                           г-жа Antonia BALKANSKA LAVINE,

                           г-жа Stana BUCHOWSKA,

                           г-н Marco BUFO,

                           г-жа Muireann O BRIAIN,

                           г-н Martijn PLUIM,

                           г-жа Evelyn PROBST,

                           г-жа Klara SKRIVANKOVA,

                           г-жа Patsy SÖRENSEN,

                           г-жа Liliana SORRENTINO.

               3.

               Членове, назначени в съответствие с член 3, параграф 2, буква д) от Решение 2007/675/ЕО на Комисията:

                           г-н Ryszard PIOTROWICZ,

                           г-жа Georgina VAZ CABRAL.

         Член 3
   Комисията взема предвид назначаването от Европол на г-н Steve HARVEY като член на експертна група по трафика на хора в съответствие с член 3, параграф 2, буква г) и параграф 3 от Решение 2007/675/ЕО на Комисията.
   Член 4
   Членовете на експертната група се назначават в качеството им на частни лица за период от три години, който може да бъде подновен.
   Член 5
   След края на процедурата за подбор, кандидатите, които се считат за подходящи да бъдат членове на групата, но които не са назначени за членове на експертната група, остават в резервен списък с тяхно съгласие.
   Член 6
   Имената на назначените членовете се публикуват в Официален вестник на Европейския съюз.
   Член 7
   Настоящото решение влиза в сила на следващия ден след приемането му.

      Съставено в Брюксел на 22 юли 2008 година.

            За Комисията

         Jacques BARROT

            Заместник-председател

      (1)  ОВ L 277, 20.10.2007 г., стр. 29.

      (2)  ОВ C 14, 19.1.2008 г., стp. 27.


title: 2013/554/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за сътрудничество между регулаторите на енергия за финансовата 2011 година

text:
               16.11.2013

               BG

               Официален вестник на Европейския съюз

               L 308/161

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейската агенция за сътрудничество между регулаторите на енергия за финансовата 2011 година
   (2013/554/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за сътрудничество между регулаторите на енергия за финансовата 2011 година,

               —

               като взе предвид доклада на Сметната палата относно годишните отчети на Европейската агенция за сътрудничество между регулаторите на енергия за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (4), и по-специално член 24 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0068/2013),

               1.

               Освобождава от отговорност директора на Европейската агенция за сътрудничество между регулаторите на енергия във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за сътрудничество между регулаторите на енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 211, 14.8.2009 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за сътрудничество между регулаторите на енергия за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за сътрудничество между регулаторите на енергия за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за сътрудничество между регулаторите на енергия за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (4), и по-специално член 24 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0068/2013),

                  А.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за сътрудничество между регулаторите на енергия („Агенцията“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че Агенцията премести своето седалище от Брюксел в Любляна, Словения, на 1 февруари 2011 г., започна официално дейността си на 3 март 2011 г. и получи финансова автономност на 8 март 2011 г.;

                  В.

                  като има предвид, че общият бюджет на Агенцията за 2011 г. беше 4 792 345 EUR; като има предвид, че вноската на Съюза в бюджета на Агенцията за 2011 г. възлизаше на 4 362 607,98 EUR (6),

         Бюджетно и финансово управление

                  1.

                  Припомня, че първоначалната вноска на Съюза беше 4 362 607,98 EUR през 2011 г.; отбелязва, че това беше първата година, през която Агенцията беше финансово автономна.

                  2.

                  Отбелязва въз основа на годишните отчети, че първоначалният бюджет на Агенцията за 2011 г. възлизаше на 5 119 000 EUR (включително 119 000 EUR за вноската за Европейската асоциация за свободна търговия).

                  3.

                  Установява въз основа на годишните отчети, че са поети задължения за 67 % от бюджетните кредити, докато плащанията са достигнали равнище от 74 % от общите управлявани бюджетни кредити.

         Пренесени бюджетни кредити

                  4.

                  Отбелязва със загриженост констатацията на Сметната палата, че високият размер на неизползваните и пренесените бюджетни кредити, както и ниското равнище на плащания, показват недостатъци в планирането и изпълнението на бюджета и противоречат на бюджетния принцип на ежегодност.

                  5.

                  Приема обяснението на Агенцията, че през първата година от своята дейност е трябвало да назначи по-голямата част от своите служители, което е довело до късно попълване на обявените места, а това от своя страна се е отразило значително на степента на изпълнение на бюджета на Агенцията, както и на прогнозата за потребностите от обществени поръчки, довело до концентриране на процедурите за обществени поръчки в края на годината; разбира, че в резултат на това са били осъществени голям брой преноси с цел изпълнение на поетите правни и бюджетни задължения.

                  6.

                  Отбелязва заявлението на Агенцията, че е вече в много по-голяма степен в състояние да изпълнява възложените ѝ задачи и съответния бюджет, и изисква от нея да проследи този въпрос и да докладва на органа по освобождаване от отговорност.

         Нередовни плащания

                  7.

                  Отбелязва със загриженост, че през 2011 г. Агенцията е изплатила дневни надбавки в размер на 10 839 EUR на командировани национални експерти, които са граждани на държавата, в която се намира седалището на Агенцията, и че тези плащания противоречат на Правилата за командироване на национални експерти, приети от Управителния съвет на Агенцията, съгласно които подобни средства се отпускат само на срочно наети служители, които не са граждани на държавата по месторабота.

                  8.

                  Отбелязва, че Агенцията вече е преустановила изплащането на надбавки в тези случаи; изисква при все това от Агенцията, предвид факта, че плащанията по същество са нередовни, да проследи този въпрос, да проучи възможностите за възстановяване на недължимо изплатените дневни надбавки и да докладва на органа по освобождаване от отговорност.

         Процедури за набиране на персонал

                  9.

                  Отбелязва констатацията на Сметната палата, че съществуват възможности да се подобри прозрачността на процедурите за набиране на персонал; изисква от Агенцията да проследи този въпрос и да докладва на органа по освобождаване от отговорност за предприетите действия; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване съгласно член 110 от Правилника за длъжностните лица по отношение на агенциите.

                  10.

                  Посочва, че въпреки че набирането на постоянен персонал е приключило, Агенцията не разполага с достатъчно капацитет от командировани национални експерти и продължават да съществуват съмнения относно техническата компетентност на някои от служителите, което би могло да породи несигурност относно работата на Агенцията; изисква от Агенцията да проследи този въпрос и да докладва на органа по освобождаване от отговорност за предприетите действия.

                  11.

                  Настоятелно призовава Агенцията да подобри сътрудничеството си с националните регулаторни органи, по-конкретно за да гарантира, че работата ѝ е организирана съгласно ефикасни принципи, и да установи постоянно седалище, което ще даде възможност на Агенцията и на националните регулаторни органи да реализират значителни икономии и да разрешат възникващите проблеми с транспорта и ограничените ресурси.

                  12.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 (7) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 1.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 211, 14.8.2009 г., стр. 1.

         (5)  ОВ L 357, 31.12.2002 г., стр. 72.

         (6)  Годишен отчет за дейността на Агенцията за сътрудничество между регулаторите на енергия за 2011 г., стр. 85—91.

         (7)  Приети текстове, P7_TA(2013)0134 (вж. страница 374 от настоящия брой на Официален вестник).